Torleif Lindtveit

Torleif Lindtveit (født 4. mai 1931, død 8. september 2019) var en norsk sivilingeniør og direktør ved Norsk Teknisk Museum.

Lindtveit var utdannet sivilingeniør fra Norges Tekniske Høgskole (NTH) i Trondheim. Han var direktør ved Norsk Teknisk Museum fra 1967 til 1993.  Hans bidrag var avgjørende for at Norsk Teknisk Museum fikk sitt nye bygg på Kjelsås i Oslo i 1986. Han bidro også sterkt til å utvikle Norsk Teknisk Museum som utdanningsinstitusjon ved etablering av Unge Forskere og Teknoteket.

Lindtveit var leder av den internasjonale museumsorganisasjon ICOMs komite for tekniske museer, CIMUSET, fra 1989 til 1995.   

Lindtveit ble tildelt Kongens fortjenstmedalje i gull i 2001.

Referanser

Norske sivilingeniører
Norske museumsfolk
Museumsdirektører
Kongens fortjenstmedalje i gull
Personer fra Arendal kommune